6 legnagyobb népirtás dokumentáció

IKT projektmunka

Projektről

Ebben a projektben bemutatjuk az emberiség 6 legnagyobb népirtását.

Pál Marcell, Pap Adrián, Szabó-Vukov Levente

2022

Tartalom

[Téma bemutatása 2](#_Toc118961050)

[A projekt forrásai 2](#_Toc118961051)

[A projekt megvalósítása 3](#_Toc118961052)

[Felelősségi körök 3](#_Toc118961053)

[Fejlesztői eszközök 3](#_Toc118961054)

[Fejlesztés folyamata 3](#_Toc118961055)

[Tesztelés 4](#_Toc118961056)

[További lehetőségek 5](#_Toc118961057)

[Összegzés 5](#_Toc118961058)

# Téma bemutatása

Azért választottuk ezt a témát, mert érdekesnek találjuk a történelmet. Annak pedig egy talán kevésbé tárgyalt része a népirtások. A célunk az volt, hogy a mindenki által ismerteken(Hitler, Sztálin) túl egyéb emberek tetteit is bemutassuk. Az emberiség történelmében ugyanis jelen vannak a népirtások, főleg a XX. században. A háborúk, az ezek okozta éhínségek nagy embertömegek haláláért felelősek. Ezen okok létrejöttéért pedig emberek felelősek. A kommunista diktatúrák szintén nem kevés áldozatot tudhatnak maguknak. Különösen ezek után érdeklődünk, mert itt mind gazdasági, mind politikai okok közrejátszanak a nép millióinak halálában. Érdekes témának gondoljuk megnézni hányan és hogyan lelték halálukat a hatalmasok játszmáiban. Szeretnénk bemutatni, hogy mekkora kegyetlenségre képesek az emberek a hatalomért vagy épp azért, hogy erősnek és legyőzhetetlennek látsszanak. És szándékunk megmutatni, hogy bár azt hisszük ez már rég volt és elmúlt, párat szüleink, nagyszüleink életében követtek el. És ők voltak olyan szerencsések, hogy túlélték, ezt sokan nem mondhatják el családtagjaikról, barátaikról, ismerőseikről. A téma kiválasztásában nem voltak viták.

# A projekt forrásai

Az információkat az oldalakhoz, valamint a szöveg egy részét, néhány képet az alábbi oldalakról szereztük:

<https://hu.wikipedia.org/wiki/Idi_Amin_Dada>

<https://hu.wikipedia.org/wiki/Adolf_Hitler>

<https://hu.wikipedia.org/wiki/Mao_Ce-tung>

<https://hu.wikipedia.org/wiki/Joszif_Visszarionovics_Szt%C3%A1lin>

<https://hu.wikipedia.org/wiki/Pol_Pot>

<https://hu.wikipedia.org/wiki/Kim_Ir_Szen>

<https://hu.wikipedia.org/wiki/Holodomor>

<https://mult-kor.hu/milliok-halalaval-rakta-le-a-modern-kina-alapjait-mao-ce-tung-20200909>

A szöveg egy része saját. A többi kép az alábbi oldalakról származik:

<https://ujkor.hu/content/pol-pot-es-kambodzsai-nepirtas>

<https://karpataljalap.net/2021/11/28/holodomor-emleknap>

<https://m.cdn.blog.hu/zh/zhongguo/image/m-riley3.jpg>

<https://www.britannica.com/biography/Adolf-Hitler>

https://unsplash.com/

# A projekt megvalósítása


## Felelősségi körök


A projekt vezetője Szabó-Vukov Levente volt. Ezen túl mindenki a saját oldalainak elkészüléséért felelt. Pál Marcell írta a Pol Pot és Idi Amin Dada aloldalakat. Pap Adrián A Hitler és Kim Ir Szen aloldalakon dolgozott. Levente pedig a Sztálinról és Mao Ce-tungról szóló oldalakat csinálta. Ezen túl a minden oldalnál használt sablon és a főoldal megírásáért felelt, ebben a többiek segítették. A dokumentációt közösen készítettük.


## Fejlesztői eszközök

Fejlesztői környezetnek a Visual Studio Code-ot használtuk, mert ezt tartjuk a legjobb elérhető IDE-nek. Ingyenes, jól testre szabható, könnyű használni, és nagy mértékben megkönnyíti a munkát. A képek kisebb módosítására használtuk a Paint-et, mivel könnyen és gyorsan végezhető el 1-2 kisebb módosítás. Komolyabb képszerkesztési folyamatokhoz a Gimp-et használtuk, ezzel készült a plakát és az oldalak alap háttérképe is. A projekt nagy része HTML-ben és CSS-ben készült. A HTML egyeduralkodó ha weboldalak írásáról van szó, a CSS pedig akkor, ha azok kinézetének megadása a cél. Itt segítségül egy CSS keretrendszert, a Bootstrap-et is használtuk. Kis mértékben használtuk a JavaScript-et, ugyanis a navigációs menü működéséhez szükségünk volt rá.

## Fejlesztés folyamata

2022. szeptember 29-én közösen nekiálltunk a sablonunk kialakításának és az alap CSS megírásának, ezzel el is ment a nap. Október 6-án befejeztük a sablont és nekiálltunk az aloldalaknak. Október 13-án Levente befejezte a Sztálin aloldalt és hozzáadott egy carouselt. A navigációs menü kicsit bugos volt, ezt javította és nekiállt a Mao Ce-tung aloldalnak. Az oldal ekkor:

Adrián ekkor befejezte a Hitler aloldalt és nekiállt a Kim Ir Szen aloldalnak. A kód ekkor:

Marci közben majdnem végzett mindkét aloldalával. Azok ekkor:

Október 20-án Levente a főoldalt és a dokumentációt írta, amiben a többiek is segítettek. Adrián emellett a Kim Ir Szen aloldalon dolgozott. marci pedig a projekt forrásait gyűjtötte. Október 27-én Levente kisebb bugokat javított, és a követelményekhez igazította aloldalait, valamint a főoldalt. Adrián szintén a követelményekhez igazított és befejezte a Kim Ir Szen oldalt is. Marci is a követelményekhez igazította oldalait. Közösen pedig a dokumentációt is készítettük. November 3-án befejeztük a weboldalt. November 10-én pedig a dokumentációt.

## Tesztelés

A tesztelést a fejlesztéssel egy időben végeztük. Amikor kész lettünk egy-egy résszel, azonnal le is teszteltük, hogy működik-e és megfelel-e az elvárásoknak. Mivel az aloldalak elkészítéséhez sablont használtunk, ezért nem kellett minden aloldalt átnézni. A sablon megírásakor figyeltünk a kellő mennyiségű bootstrap komponens és formázás használatára. Ezzel kisebb hiba volt, hogy a container-t komponensnek vettük, de a projektben később kicseréltük jumbotronra, ami már az. Ezen túl a sablon kialakításakor a bootstrap col rendszerével gyűlt meg a bajunk, de a dokumentáció kicsit részletesebb átolvasása után megoldottuk ezt is. Egyéb gondot a kötelező elemek nem okoztak. A reszponzivitás szült néhány bugot(mint mindig), de ezeket sikeresen észrevettük és javítottuk. Amikor összeálltak az oldalak nagyjából végleges formái, akkor úgy döntöttünk a biztonság kedvéért átnézzük az egészet hibák után kutatva. Ekkor leltünk rá a legtöbb reszponzivitáshoz köthető problémára. Ezek javítása tulajdonképp új media query-k beiktatásával nem volt nehéz. Úgy gondoljuk, hogy a tesztelési folyamatunk rendben volt és hatékonyan működött. Ezt segítette, hogy a tesztelésből is kivette a részét mindenki.

# További lehetőségek

Úgy gondoljuk, hogy az oldalunk tartalmilag megfelel a témánknak. Ugyanakkor technikai részről látjuk a fejlesztés lehetőségét. Például több animáció hozzáadásával érdekesebbé lehetne tenni az oldalt felhasználóink számára. A munka során nem volt szempont, hogy az oldalt a gyengénlátók számára is könnyen értelmezhető legyen. A képernyő olvasó alkalmazások számára be lehetne állítani újabb attribútumokat, ám ezekre nem volt idő, és nem is értünk hozzá feltétlen. Ezen túl úgy látjuk, az oldal a közvetlen címétől „6 legnagyobb népirtás” eltérően tudna bővülni. Ezt több népirtás bemutatásával érhetnénk el.

# Összegzés

Véleményünk szerint az eredeti terveket, gondolatokat és elképzeléseket sikerült megvalósítanunk. Ez nem is olyan meglepő, hiszen mindenki keményen dolgozott, hogy ez teljesüljön. És erre vagyunk a legbüszkébbek, ezzel vagyunk a legelégedettebbek. Változtatni nem szeretnénk semmin, hiszen nagyon jól és könnyen együtt tudtunk működni. Segítettük egymást, ha valakinél probléma vetődött fel. Az aloldalakon kívül mindent közösen csináltunk. És ezalatt a folyamat alatt a legtöbbet a dokumentáció írásában fejlődtünk, hiszen ilyet még sosem készítettünk.